**Bilag 7**

Pris

Kontrakt om support og vedligehold af

IT-applikationer, herunder DAFF2

Instruks til tilbudsgiver:

Tilbudsgiver skal udfylde Bilag 7 i overensstemmelse med de krav, der fremgår af bilaget. Tilbudsgivers oplysninger i Bilag 7 vil indgå i evaluering af tilbuddets pris. Det er et minimumskrav, at beskrivelsen af prisen indeholder alle de oplysninger, der er angivet i dette bilag. Såfremt beskrivelsen ikke indeholder de i bilaget nævnte oplysninger, anses tilbuddet for ukonditionelt og vil ikke kunne accepteres.

# Indledning

Alle priser skal anføres i DKK ekskl. moms.

# Leverandørens vederlag

## Vederlag for udførelsen af support og vedligeholdsopgaven under kontrakten

Vederlag under Kontrakten er anført nedenfor.

Vederlaget inkluderer alle ved Kontraktens indgåelse gældende afgifter bortset fra moms. Leverandørens vederlag inkluderer alle Leverandørens omkostninger, herunder eventuelle omkostninger til rejser, ophold og forplejning, kontorhold og materialeproduktion m.v.

Leverandørens vederlag består af tre forskellige vederlag som angivet nedenfor:

1. ***Timepris***

I dette bilag skal Leverandøren angive priserne for de ydelser, der afregnes efter timeforbrug, herunder prisen for mindre videreudviklingsopgaver i medfør af Bilag 9.

Leverandøren skal af hensyn til gennemsigtigheden i tilbudsgivningen angive én timepris, der dækker alle konsulentydelser.

Ligeledes af hensyn til gennemsigtigheden skal der ikke oplyses en rabatstruktur i tilbuddet. Eventuelle rabatter, Leverandøren vil tilbyde Kunden, skal være indeholdt i den angivne timepris.

1. ***Fast pris for vedligeholdsaftalen***

Leverandøren skal angive det faste vederlag pr. måned for vedligeholdelsesaftalen. De opgaver, der indgår i det faste vederlag pr. måned er jf. kontraktens punkt 11.2.2:

* Generel applikationsvedligeholdelse.
* Udarbejdelse af forslag til og planlægning af opgraderinger.
* Udarbejdelse af forslag til og planlægning af opdateringer.
* Etablering og opretholdelse af Service Desk.
* Etablering og opretholdelse af samarbejdsorganisation samt afholdelse af statusmøder.
* Leverandørens interne videndeling.
* Leverandørens transportomkostninger.

## *Etableringsvederlag*

Såfremt der skal ske overtagelse af vedligeholdelsesopgaven fra en af Kundens eksisterende leverandører, gennemfører Leverandøren i samarbejde med Kunden en række aktiviteter med henblik på etablering og overtagelse af vedligeholdelsesopgaven, jf. Bilag 1 (opgavebeskrivelse og kravsspecifikation) og Bilag 3 (tids- og aktivitetsplan) til kontrakten.

Leverandøren honoreres for disse ydelser med et fast honorar, som forfalder, når de i Bilag 3 (tids- og aktivitetsplan) til kontrakten aftalte aktiviteter er gennemført, og Leverandøren endelig har overtaget vedligeholdsopgaven.

|  |  |
| --- | --- |
| ***Timepris (DKK) (ekskl. moms)*** |  |
| ***Fast pris for vedligeholdsaftalen pr. måned (DKK) (ekskl. moms)*** |  |
| ***Etableringsvederlag (DKK) (ekskl. moms)*** |  |